Alamogordo, Mexico Wagu

Alamogordo (/ˌæləməˈɡɔːrdoʊ/) nopo nga tirikohon County Otero, New Mexico, Amerika Syarikat. Iso kakadayan id Lembangan Tularosa id Gurun Chihuahuan, mialat ii id ponong kosilahon miampai Konuluhon Sacramento om id ponong kotonobon miampai Pangkalan Soudor Udara Holloman. Mogigion dau nopo nga soginumu 31,384 ontok banci 2020. Ointutunan o Alamogordo miampai pionitan dau do poniisan Trinity 1945, ii nopo nga kinoloputon do bom atom di kumoiso.

Poingion o tulun id kinoyonon Alamogordo solinaid pokiikiro 11,000 toun. Kinoyonon dinondo, i pinoturidong ontok toun 1898 montok monokodung do kapamansayan El Paso om Koritapui Koibutan Kosilahon, nopo nga poomitanan tosopung do komuniti i pinalan. Pinotinan o kakadayan diti ontok toun 1912. Nokosiliu o podtuongisan do faktor ekonomi toponsol miampai kapamansayan do Monumen Nasional Togis Opurak ontok toun 1933, ii nopo kakal po kosiliu do pamagayat bobos agayo id kakadayan diti ontok tadau baino. Ontok 1950an-60an, Alamogordo nopo nga pusat di au rasmi montok ponoriukan kokomoi do kotinoligan jurutulud om program angkasa Amerika Syarikat i masagan do mumang buru.

Alamogordo nopo nga iso kakadayan piagam miampai bontuk porinta' pengurus majlis. Pinotounda o porinta' kakadayan do soginumu kemudahan rekreasi om riadah montok tulun dau, kaampai no taman di agayo id tanga do kakadayan, gana golf, Zoo Taman Alameda, rangkaian wawayaan do mamamanau, Perpustakaan Alamogordo, om pusat mungkungan. Pusat Perubatan Wilayah Gerald Champion nopo nga kemudahan ketenteraan/sivil kongsi okon untung om ii nogi nga hospital montok Pangkalan Tentera Udara Holloman.

 Sajara' 
Noiyon o Lembangan Tularosa pokiikiro 11,000 toun. Haro tanda' do mogigion di pogulu id kinoyonon dii miagal do koubasanan Clovis, koubasanan Folsom, tulun-tulun timpu Archaic, om taang Formatif. Poingion mantad no o Apache Mescalero id Lembangan Tularosa soira nokorikot o tulun Sepanyol ontok toun 1534, om nokointalang o sajara' lisan do kasasari o Mescalero poingion hilo. Ontok toun 1719, minomonsoi o tulun Sepanyol do gorija' tokoro id La Luz (pokiikiro 5 watu (8.0 km) mantad tapak timpu dumontol do Alamogordo), sundung do amu nasalasai o La Luz gisom do 1860.:167

Pinoturidong o Kakadayan Alamogordo ontok Mahas 1898, soira El Paso om Koritapui Koibutan Kosilahon i linuguan di Charles Bishop Eddy, pinapanaru koritapui kumaa id kakadayan dii. Minamarahung i Eddy do reka bontuk komuniti, kaampai no ralan tagayo di alaab om saluran waig di pinoulud do puun id disan dau. Pinungaranan di John Arthur Eddy, tobpinai di Charles Eddy, do kakadayan wagu dii do Alamogordo ("kayu kapas agayo/kilamak" id boros Sepanyol)  tumanud iso puun kayu kapas di olombon i nohondom dau mantad kinoyonon Bawang Pecos. Ontok pinabanta' o Alamogordo ontok toun 1898, tinahak o ralan kosilahon-kotonobon do koroitan kinumbur, ralan koibutan-kabaatan nopo nga pinungaranan tumanud pogun. Lohowon o White Sands Boulevard timpu dinondo do Pennsylvania Avenue.Gilbert, Beth (June 1988). 

Nokotimpuun o podtuongisan mantad do kinapamansayan do Monumen Nasional Togis Opurak ontok toun 1934.

 Geograpi 
Alamogordo nopo nga tama kakadayan Watas Otero. Poinladsong o kakadayan diti pokiikiro 130 km id koibutan do pialatan Mexico om poinladsong 400 km id kabaatan Santa Fe, tama kakadayan Mexico Wagu.

 Tugu 
Toning do Alamogorod o haro o Trinity, iso kinoyonon pongumbalan do nuklear kumoiso i sinurupu ontok 16 Madas 1945. Trinity nopo nga id watas i dinondo nopo nosiliu do White Sands Missile Range, iso watas timbak soudor i dinondo nopo nga ogumu tombului do tumombului hilo.

Id Alamogordo haro o Muzium Sajara' Antariksa Mexico Wagu, i popointalang do sajara' ponoriukan labus angkasa.

Monumen Nasional Togis Opurak nopo nga id labus kopio do watas timbak soudor, om ointutunan miampai nulu togis opurak dau. Koimbulai o worok opurak dii tu nakalabai o gips id kinoyonon dii.

 Demograpi 
Pointongkop do mogigion, 32% nopo nga Hispanik toi ko' Latino, om 5,5% nopo nga Afrika-Amerika. 16% mogigion dau poimpasi id siriba do garit korutumon.

Sukuon